CELEX: 32014D0068
Language: lv
Date: 2014-01-28 00:00:00
Title: 2014/68/ES: Padomes Lēmums ( 2014. gada 28. janvāris ), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Latvijas Bankas ārējiem revidentiem

8.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 39/59
            
         PADOMES LĒMUMS
   (2014. gada 28. janvāris),
   ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Latvijas Bankas ārējiem revidentiem
   (2014/68/ES)
   EIROPAS SAVIENĪBAS PADOME,
   ņemot vērā Protokolu (Nr. 4) par Eiropas Centrālo banku sistēmas Statūtiem un Eiropas Centrālās bankas Statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
   ņemot vērā Eiropas Centrālās bankas Ieteikumu ECB/2013/42 (2013. gada 15. novembris) Eiropas Savienības Padomei par Latvijas Bankas ārējiem revidentiem (1),
   tā kā:
   
               (1)
            
            
               Eiropas Centrālās bankas (ECB) un Eurosistēmas valstu centrālo banku pārskati ir jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.
            
         
               (2)
            
            
               Saskaņā ar Padomes Lēmuma 2013/387/ES (2) 1. pantu Latvija izpilda euro ieviešanai nepieciešamos nosacījumus, un Latvijas izņēmuma statuss, kas minēts 2003. gada Pievienošanās akta (3) 4. pantā, tiek atcelts no 2014. gada 1. janvāra.
            
         
               (3)
            
            
               ECB Padome ieteica par Latvijas Bankas ārējiem revidentiem 2014. finanšu gadam iecelt SIA Ernst & Young Baltic.
            
         
               (4)
            
            
               Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (4),
            
         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. pantam pievieno šādu punktu:
   
      “18.   Ar šo par Latvijas Bankas ārējiem revidentiem 2014. finanšu gadam apstiprina SIA Ernst & Young Baltic.”
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts Eiropas Centrālajai bankai.
   
      Briselē, 2014. gada 28. janvārī
      
         
            Padomes vārdā –
         
            priekšsēdētājs
         
         G. STOURNARAS
      
   
   
      (1)  OV C 342, 22.11.2013., 1. lpp.
   
      (2)  Padomes Lēmums 2013/387/ES (2013. gada 9. jūlijs) par euro ieviešanu Latvijā 2014. gada 1. janvārī (OV L 195, 18.7.2013., 24. lpp.).
   
      (3)  OV L 236, 23.9.2003., 33. lpp.
   
      (4)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).